ఏఱు

ఏరు లేదా ఏఱు అనగా చిన్న నది. ఇది సామాన్యంగా ఒక పెద్ద నదికి ఉపనదిగా ఉండి చివరికి సముద్రంలో కలిసిపోతుంది. ఇవి సామాన్యంగా తక్కువ లోతు ఉంటాయి.

కొన్ని ఏరులు

 చెయ్యేరు - పెన్నా నదికి ఉపనది.
 తాలిపేరు - గోదావరి నదికి ఉపనది. 
 పాలేరు - కృష్ణా నదికి ఉపనది.
 మున్నేరు - కృష్ణా నదికి ఉపనది.
 సగిలేరు - పెన్నా నది యొక్క ఉపనది.

సామెతలు
ఏఱు మీద కొన్ని తెలుగు సామెతలు.
 ఏఱు దాటిన తరువాత తెప్ప తగలేసినట్లు
 ఏఱు దాటే దాకా ఓడ మల్లయ్య ఏఱు దాటాక బోడి మల్లయ్య
 ఏటికి ఎన్ని నీళ్ళు వచ్చినా కుక్కకు గతుకునీళ్ళే
 ఏటీతకూ లంకమేతకూ సరి
 ఏటొడ్డు చేనూ నూతొడ్డు బిడ్డా
 ఏట్లో వేసినా ఎంచి వేయాలి
 ఏఱు ఎన్ని వంకలు బోయినా సముద్రంలో కలవక తప్పదు
 ఏఱు పోయిందే పల్లం, ఏలిక చెప్పిందే న్యాయం
 ఏఱు ముందా ? ఏకాదశి ముందా ?

మూలాలు

నీటి వనరులు